**Ministru kabineta noteikumu projekta "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pieejamo budžeta līdzekļu ietvaros (neprasot papildu valsts budžeta līdzekļus) palielināt valsts nodrošinātās juridiskās palīdzības sniedzēju atlīdzības apmērus, ņemot vērā Latvijas Zvērinātu advokātu padomes un Juridiskās palīdzības administrācijas ierosinājumus. Tiks palielināti atlīdzības apmēri tādās pozīcijās kā procesuālo dokumentu sagatavošana (tikai civillietās, administratīvajās lietās, pārrobežu strīdu lietās un lietās saskaņā ar Ārstniecības likumu), apelācijas un kasācijas sūdzības sagatavošana un pārstāvība tiesas sēdē.Noteikumu projekta plānotais spēkā stāšanās laiks – 2018. gada 1. aprīlis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 22. decembra noteikumos Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību"" (turpmāk – Noteikumu projekts) izstrādāts pēc Tieslietu ministrijas iniciatīvas, ņemot vērā Latvijas Zvērinātu advokātu padomes (turpmāk – LZAP) un Juridiskās palīdzības administrācijas ierosinājumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 22. decembra noteikumi Nr. 1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību" nosaka juridiskās palīdzības veidus, apjomu, samaksas apmēru un ar tās sniegšanu saistītos atlīdzināmos izdevumus, to apmēru un izmaksas kārtību (turpmāk – Noteikumi Nr. 1493) Lai nodrošinātu valsts garantētās juridiskās palīdzības sniegšanu civillietās, administratīvajās lietās un pārrobežu strīdu lietās, Juridiskās palīdzības administrācija slēdz juridiskās palīdzības līgumus ar personām, kas atbilstoši Valsts nodrošinātās juridiskās palīdzības likumam var būt par valsts nodrošinātās juridiskās palīdzības sniedzējiem. Uz 2017. gada decembra mēnesi noslēgti 149 līgumi ar juridiskās palīdzības sniedzējiem un, vērtējot noslēgto līgumu skaitu ilgtermiņā, secināms, ka kopumā kopš 2016. gada, bet jo īpaši 2017. gadā ir vērojama to pozitīva pieauguma tendence. Savukārt, juridiskās palīdzības sniegšanu krimināllietās organizē zvērinātu advokātu vecākie, iesaistot ievērojamu skaitu zvērinātu advokātu. Valsts kontroles 2017. gada 5. jūnija ziņojumā "Vai tiesu iekārtas attīstības pasākumi ir veicinājuši tiesu darbības efektivitāti?" (pieejams: <http://www.lrvk.gov.lv/revizija/vai-tiesu-iekartas-attistibas-pasakumi-ir-veicinajusi-tiesu-darbibas-efektivitati/> ) norādīts, ka, vērtējot tiesu pieejamību, īpaša uzmanība būtu jāpievērš valsts juridiskās palīdzības pieejamībai. Valsts kontrole norāda, ka valsts budžeta līdzekļu apmērs valsts nodrošinātajai juridiskajai palīdzībai ir viens no zemākajiem Eiropā. Tāpat norādāms, ka 2017. gada 3. novembrī LZAP vērsās Tieslietu ministrijā, vēršot uzmanību uz nepieciešamību paaugstināt valsts nodrošinātās juridiskās palīdzības samaksas apmērus, kā arī norādot uz valsts nodrošinātās juridiskās palīdzības sniedzēju atlīdzības samērīgumu ar ieguldīto darbu. Vēstulē lūgts pārskatīt un paaugstināt samaksas apmēru par sniegto juridisko palīdzību valsts nodrošinātās juridiskās palīdzības sniedzējiem. Ņemot vērā valsts budžeta iespējas un noteiktās prioritātes, vienlaikus izprotot nepieciešamību veikt neatliekamas darbības valsts nodrošinātās juridiskās palīdzības samaksas apmēru paaugstināšanai, izskatīta iespēja paaugstināt samaksas apmērus atsevišķās valsts nodrošinātās juridiskās palīdzības pozīcijās. Saskaņā ar Noteikumu projektu valsts nodrošinātās juridiskās palīdzības samaksas apmēri civillietās, administratīvajās lietās, pārrobežu strīdu lietās un lietās saskaņā ar Ārstniecības likumu tiks paaugstināti tādās pozīcijās, kā:1. par prasības pieteikuma, pieteikuma tiesvedības uzsākšanai, kreditora pieteikuma maksātnespējas procesā, pretprasības, blakus sūdzības vai izlīguma sagatavošanu – samaksas paaugstinājums par 15 *euro* (42 % pieaugums, no 35 *euro* uz 50 *euro*);
2. par apelācijas sūdzības sagatavošanu – samaksas paaugstinājums par 20 *euro* (45 % pieaugums, no 45 *euro* uz 65 *euro*);
3. par kasācijas sūdzības sagatavošanu – samaksas paaugstinājums par 25 *euro* (45 % pieaugums, no 55 *euro* uz 80 *euro*);
4. par pārstāvību tiesas sēdē – samaksas paaugstinājums par 10 *euro* (33 % pieaugums, no 30 *euro* uz 40 *euro*).

Savukārt valsts nodrošinātās juridiskās palīdzības samaksas apmēri krimināllietās tiks paaugstināti tādās pozīcijās, kā:1. par apelācijas sūdzības sagatavošanu – samaksas paaugstinājums par 20 *euro* (30 % pieaugums, no 65 *euro* uz 85 *euro*);
2. par kasācijas sūdzības sagatavošanu – samaksas paaugstinājums par 25 *euro* (33 % pieaugums, no 75 *euro* uz 100 *euro*);
3. par pārstāvību tiesas sēdē – samaksas paaugstinājums par 10 *euro* (33 % pieaugums, no 30 *euro* uz 40 *euro*).

Minētās pozīcijas ir izvēlētas, vērtējot minēto dokumentu sagatavošanas sarežģītību un ieguldīto laiku gan dokumentu sagatavošanā, gan pārstāvībai tiesas sēdēs. Tāpat tika vērtētas šā brīža zvērinātu advokātu sniegto pakalpojumu tirgus cenas, kas parāda, ka tieši šajās sniegtās juridiskās palīdzības pozīcijās tā sauktā tirgus cena ir salīdzinoši augstāka. Tā kā saskaņā ar Latvijas Republikas Advokatūras likuma 107. pantu zvērinātu advokātu profesionālā darbība ir intelektuāls darbs un tā mērķis nav peļņas gūšana, savukārt atbilstoši 57. pantam zvērināti advokāti par uzņemšanos vest lietu un attiecīgās atlīdzības apmēru rakstveidā vienojas ar klientu. Ņemot vērā, ka zvērinātu advokātu sniegtās juridiskās palīdzības samaksas apmēri nav nekur noteikti, tad nav tāda informācijas avota, kur tie būtu brīvi pieejami. 2017. gada 14. februārī Ministru kabinets apstiprināja Tieslietu ministrijas izstrādāto konceptuālo ziņojumu "Par advokātu procesa ieviešanu atsevišķās civillietu kategorijās" (Ministru kabineta 14.02.2017. prot. Nr. 7 41. §), ar kuru paredzēts noteikt, ka advokātu process ieviešams no pirmās instances tiesas (turpinās otrās instances tiesā) atsevišķās civillietu kategorijās. Minētajā konceptuālajā ziņojumā sadarbībā ar LZAP ir ievietoti zvērinātu advokātu sniegto pakalpojumu izcenojumi, kuriem gan ir tikai informatīvs raksturs. Līdz ar to precīzus zvērinātu advokātu sniegto pakalpojumu izcenojumus uzzināt nav iespējams, jo:1. ņemot vērā zvērinātu advokātu individuālo izvēli attiecībā uz atlīdzības par savu darbu noteikšanu, atlīdzības par sniegto juridisko palīdzību apmēri ir ļoti atšķirīgi un to amplitūdas – plašas;
2. atšķirības atlīdzības apmērā konstatējamas, ņemot vērā zvērinātu advokātu praktizēšanas vietu ģeogrāfisko atrašanos un par juridiskās palīdzības saņemšanu maksātspējīgu personu skaitu tajā;
3. nereti zvērinātu advokātu noteiktais atlīdzības apmērs par konkrēta veida juridiskās palīdzības veidu var tikt noteikts atšķirīgs, ņemot vērā faktiskos apstākļus konkrētajā situācijā (lietas sarežģītība, ieguldītā darba apjoms un laika patēriņš, juridiskās palīdzības saņēmēja maksātspēja u.tml.).

Piemēram, tirgus izcenojums apelācijas sūdzībai ir vidēji no 150 *euro* līdz 450 *euro*, kasācijas sūdzībai vidēji no 250 *euro* līdz 510 *euro*, procesuālo dokumentu sagatavošana vidēji no 50 *euro* līdz 1000 *euro*, pārstāvība tiesas sēdē vidēji no 50 *euro* līdz 500 *euro*.Ņemot vērā, ka minētie advokātu sniegto pakalpojumu izcenojumi ir nesalīdzināmi augstāki par valsts nodrošinātās juridiskās palīdzības sniedzējiem izmaksājamiem atlīdzības apmēriem atbilstoši Noteikumos Nr. 1493 paredzētajiem, tad Tieslietu ministrijas ieskatā šāds atlīdzības paaugstinājuma risinājums ir taisnīgākais un efektīvākais, ņemot vērā šobrīd pieejamos valsts budžeta līdzekļus. Noteikumu projekta īstenošanu 2018. gadā un turpmākajos gados Juridiskās palīdzības administrācija nodrošinās piešķirto valsts budžeta līdzekļu ietvaros. Minētajai iniciatīvai papildu valsts budžeta līdzekļi netiks pieprasīti.Ņemot vērā Juridiskās palīdzības administrācijas budžeta plānošanu un iespējas, kā arī to, ka ar Noteikumu projektu paredzēts mainīt atlīdzības takses par valsts nodrošinātās juridiskās palīdzības sniegšanu, ir nepieciešams paredzēt konkrētu atskaites punktu, no kura tiks piemērotas jaunās takses, lai Juridiskās palīdzības administrācijai un valsts nodrošinātās juridiskās palīdzības sniedzējiem nerastos atlīdzības aprēķināšanas problēmas, ja valsts nodrošinātā juridiskā palīdzība vienas lietas ietvaros tiks sniegta gan pirms, gan pēc Noteikumu projekta spēkā stāšanās. Paredzams, ka Noteikumu projekts stājas spēkā ar 2018. gada 1. aprīli.Papildus Noteikumu projekts skaidrākai Noteikumu Nr. 1493 normu piemērošanai paredz precizēt Noteikumu Nr. 1493 atsevišķus punktus, kā, piemēram:1. 2.2. apakšpunktu nepieciešams precizēt, jo juridiskās palīdzības sniedzēji nereti pārstāv klientus uz izsniegtas pilnvaras pamata, t.i., atvietojot personu, kas ir pušu savstarpējās privāttiesiskās attiecības. Valsts nodrošinātās juridiskās palīdzības likums un procesuālie normatīvie akti (Civilprocesa likums un Administratīvā procesa likums) paredz valsts nodrošinātās juridiskās palīdzības sniegšanas pamatu – iestādes izdotu lēmumu vai norīkojumu, kas dod tiesības sniedzējam iepazīties ar lietas materiāliem, tiesas sēdē sniegt juridisko palīdzību – uzdot jautājumus lietas dalībniekiem, piedalīties pierādījumu novērtēšanā un tiesu debatēs, taču procesuāli neatvietojot personu. Nereti personām ir objektīvi šķēršļi piedalīties tiesas sēdē. Šādos gadījumos personām, norādot uz šiem šķēršļiem, ir tiesības lūgt lietu skatīt bez to klātbūtnes un, piemēram, paskaidrojumus iesniegt rakstveidā. Pārstāvība ir viens no valsts nodrošinātās juridiskās palīdzības veidiem, kas nav identisks pilnvarojuma institūtam, tādējādi, lai izslēgtu dažādas interpretācijas iespējamību, būtu konkretizējams Noteikumu Nr. 1493 2.2. apakšpunkts;
2. 9.5. apakšpunktu nepieciešams precizēt, lai, nodrošinot valsts nodrošinātās juridiskās palīdzības pieejamību un kvalitāti, juridiskās palīdzības sniedzējam, īstenojot personas tiesības, tiktu veikta samaksa par tāda dokumenta sastādīšanu, kas nepieciešams lietas izšķiršanai un tā sastādīšanai nepieciešamas juridiskas zināšanas, nevis informatīvu, piemēram, pavadvēstuļu vai cita veida dokumentu sagatavošanu, piemēram, dažāda veida lūgumu, kas nav saistīti ar speciālu procesuālu darbību veikšanu, juridisko pamatojumu un tml. (lūgums par tiesas sēdes atlikšanu). Šajos gadījumos Juridiskās palīdzības administrācija atsaka veikt samaksu, taču attiecīgais noteikumu punkts ir interpretējams samērā plaši, tāpēc to nepieciešams konkretizēt, akcentējot juridiskās palīdzības mērķi, sniegt atbalstu personām tādu dokumentu sagatavošanā, kur būtu nepieciešamas tieši juridiskās palīdzības sniedzēja prasmes tādu dokumentu sagatavošanai, kuriem normatīvajos aktos ir paredzētas noteikta satura prasības. Tādējādi, Juridiskās palīdzības administrācija, veicot samaksu par dokumenta sastādīšanu, ņems vērā Noteikumos Nr. 1493 ietvertos kritērijus, proti, vai dokumenta sastādīšana ir nepieciešama lietas izšķiršanai, vai normatīvajos aktos tam ir noteiktas satura prasības un vai tā sastādīšanai ir nepieciešamas specifiskas juridiskas zināšanas;
3. 28.10. apakšpunktu nepieciešams precizēt, lai nodrošinātu vienotu pieeju samaksas kritērijiem, proti, paredzot, ka samaksu krimināllietās par iepazīšanos ar vienu krimināllietas materiālu sējumu veicama vienu reizi vienas tiesu instances ietvaros, tāpat kā samaksa tiek nodrošināta civillietās, administratīvajās lietās, pārrobežu strīdu lietās un lietās saskaņā ar Ārstniecības likumu. Tas nozīmē, ka samaksu par iepazīšanos ar attiecīgo krimināllietas materiālu sējumu atkārtoti vienas instances ietvaros neveiks, taču samaksa par iepazīšanos ar attiecīgo krimināllietas materiālu sējumu atkārtoti citā instancē tiks veikta, ievērojot to, ka lietas materiālu sējums var tikt būtiski papildināts;
4. Noteikumu Nr.1493 35.un 36.punkta ievaddaļas to skaidrākai piemērošanai nepieciešams precizēt, jo saskaņā ar veikto tiesu teritoriālo reformu ir mainījušās juridiskās palīdzības sniedzēju prakses vietas tiesu darbības teritorijas. Ņemot vērā, ka juridiskās palīdzības sniedzējam tiek segti ceļa (transporta) izdevumi, kā arī viņam samaksā par laiku, kas patērēts ceļā uz juridiskās palīdzības sniegšanas vietu un atgriežoties no tās, ja tā ir ārpus republikas pilsētas, novada pilsētas vai novada teritorijas, kā arī samaksā par laiku, kas patērēts ceļā uz juridiskās palīdzības sniegšanas vietu un atgriežoties no tās, tad Noteikumu Nr.1493 35. un 36.punktu ievaddaļas būtu precizējamas,piesaistot tās teritorijai atbilstoši Administratīvo teritoriju un apdzīvoto vietu likumam, nevis tiesas darbības teritorijai, kurā ir juridiskās palīdzības sniedzēja prakses vieta. Minētais nozīmē, ka gadījumā, ja juridiskās palīdzības sniedzējam būs nepieciešamība izbraukt ārpus republikas pilsētas, novada pilsētas vai novada (tas ir tajā skaitā, ja juridiskās palīdzības sniedzēja prakses vieta ir attiecīgajā novadā un juridiskā palīdzība tiktu sniegta republikas pilsētā, novada pilsētā vai citā novadā) teritorijas, kurā ir viņa prakses vieta, tad juridiskās palīdzības sniedzējam par to tiks segti ceļa izdevumi un, ja ceļa attālums pārsniedz 50 km, tad tiks samaksāts arī par laiku, kas patērēts ceļā, kas ir atbilstoši arī šī brīža praksei.
5. Vienlaicīgi ir nepieciešams precizēt Noteikumu Nr. 1493 1. pielikumu "Paziņojums par valsts nodrošinātās juridiskās palīdzības sniegšanu civillietās, administratīvajās lietās un pārrobežu strīdu lietās" un 2. pielikumu "Paziņojums par valsts nodrošinātās juridiskās palīdzības sniegšanu kriminālprocesā", jo tie satur samaksas apmēru skaitlisko atspoguļojumu un tā kā tiek mainīti samaksas apmēri, ir nepieciešams veikt grozījumus arī minētajos pielikumos.
 |
| 3. | Projekta izstrādē iesaistītās institūcijas | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums, ir personas, kas sniedz valsts nodrošināto juridisko palīdzību:1. personas, kurām ar Juridiskās palīdzības administrāciju ir noslēgts līgums par juridiskās palīdzības sniegšanu;
2. zvērināti advokāti.

Tāpat Noteikumu projekta regulējums ietekmē Juridiskās palīdzības administrāciju, jo tā nodrošina valsts nodrošinātās juridiskās palīdzības samaksu valsts nodrošinātās juridiskās palīdzības sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1. punkta pirmajā rindkopā minētajām personām, izņemot Juridiskās palīdzības administrāciju, tiks labvēlīgi ietekmēta viņu finansiālā atlīdzība par sniegto pakalpojumu. Juridiskās palīdzības administrācijai papildu administratīvais slogs neradīsies.Sabiedrības grupām un Juridiskās palīdzības administrācijai Noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 298 918 | 0 | 2 298 918 | 0 | 2 298 918 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 298 918 | 0 | 2 298 918 | 0 | 2 298 918 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 298 918 | 0 | 2 298 918 | 0 | 2 298 918 | 0 | 0 |
| 2.1. valsts pamatbudžets | 2 298 918 | 0 | 2 298 918 | 0 | 2 298 918 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskarSaskaņā ar likumu "Par valsts budžetu 2018. gadam" Tieslietu ministrijas apakšprogrammā 03.03.00 "Juridiskās palīdzības nodrošināšana" juridiskās palīdzības nodrošināšanai kopumā piešķirti 2 298 918 *euro* (izdevumi precēm un pakalpojumiem – EKK 2276). Vērtējot iespēju piešķirto valsts budžeta līdzekļu ietvaros pamatregulējumā paredzēto samaksas apmēru atsevišķās pozīcijās palielināt, tika analizēts 2016. un 2017. gada sniegtās valsts nodrošinātās juridiskās palīdzības apjoms pa juridiskās palīdzības veidiem. Norādāms, ka juridiskā palīdzība tiek sniegta vairākās lietu kategorijās (krimināllietās, administratīvajās lietas, civillietās, no Ārstniecības likuma izrietošās lietās, pārrobežu strīdu lietās) un katrā lietā tiek izmantoti vairāki juridiskās palīdzības veidi (piemēram, juridiska konsultācija, dokumentu sagatavošana u.c.), kuru apjoms ir atkarīgs no lietas kategorijas, būtības, sarežģītības un normatīvajos aktos noteiktās lietas virzības procedūras (piemēram, ja lietas tiek izskatītas rakstveida procesā, attiecīgi vairāk tiek sagatavoti procesuālie dokumenti) vai tiesas sēdē (vairāk tiek veikta aizstāvība un pārstāvība tiesas sēdēs un attiecīgi vairāk tiek apmaksātas stundas), līdz ar to juridiskās palīdzības sniegšanas gadījumu skaitu, lietu kategorijas, kurās personām būs nepieciešama juridiskā palīdzība un juridiskās palīdzības veidu daudzumu katrā atsevišķā lietā nav iespējams precīzi prognozēt. No lietu, kurās tiek pieaicināts juridiskās palīdzības sniedzējs, skaita pieauguma vai samazināšanās tendences ir atkarīga apmaksājamo juridiskās palīdzības gadījumu skaita palielināšanās vai samazināšanās.Turklāt apmaksājamo juridiskās palīdzības gadījumu skaita palielināšanās vai samazināšanās ir atkarīga arī no valsts ekonomiskās situācijas un personas maksātspējas izmaiņām, proti, to uzlabošanās gadījumā var samazināties personu pieprasījums nodrošināt valsts apmaksāto juridisko palīdzību skaits, vai otrādi, personu pieprasījumu nodrošināt valsts apmaksāto juridisko palīdzību skaits var palielināties.Norādāms, ka reģistrētie noziedzīgie nodarījumi valstī 2015. gadā – 47 283, 2016. gadā – 45 565, 2017. gadā – 44 250. Kriminālprocesu skaits, kuros sniegta valsts nodrošinātā juridiskā palīdzība 2015. gadā – 10 298, 2016. gadā – 10 057, 2017. gadā – 9324. Ņemot vērā minēto, samazinoties kriminālprocesu skaitam, kur sniegta valsts nodrošinātā juridiskā palīdzība, ir izveidojies valsts budžeta līdzekļu ietaupījums.Ar Noteikumu projektu paredzēts palielināt samaksu par juridisko palīdzību – pārstāvību tiesā civillietās, pārrobežu strīdu lietās un administratīvajās lietās un pārstāvību un aizstāvību kriminālprocesā, apelācijas un kasācijas sūdzību sagatavošanu un procesuālo dokumentu sagatavošanu civillietās, pārrobežu strīdu lietās un administratīvajās lietās – tas noteiks taisnīgu samaksu valsts nodrošinātās juridiskās palīdzības sniedzējam atlīdzības apmēru pietuvinot tā saucamajām tirgus pakalpojumu cenām. Paaugstinot valsts nodrošinātās juridiskās palīdzības sniedzēju atlīdzības apmērus šā Noteikumu projekta pozīcijās, indikatīvie aprēķini ir, ka kopējais pieaugums samaksas apmēram gada ietvarā civillietās (pieaugums 21 767,5 *euro*), administratīvajās lietās (pieaugums 685 *euro*), krimināllietās (pieaugums 176 082,5 *euro*) un lietās saskaņā ar Ārstniecības likumu (pieaugums 1230 *euro*) provizoriski būs 199 765 *euro* apmērā.Noteikumu projekta ieviešanai papildu līdzekļi no valsts budžeta netiks prasīti. |
| 8. Cita informācija |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas mājaslapā. |
| 2. | Sabiedrības līdzdalība projekta izstrādē | Tieslietu ministrija 2018. gada 17. janvārī Noteikumu projektu ievietoja savā mājaslapā sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti> ), tādējādi dodot iespēju sabiedrībai līdzdarboties tiesību akta izstrādes procesā.Noteikumu projekta izstrādes laikā tika lūgts viedoklis Juridiskās palīdzības administrācijai un LZAP. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas mājaslapā viedokļi par Noteikumu projektu no sabiedrības pārstāvju puses nav saņemti.LZAP un Juridiskās palīdzības administrācijas sniegtie ierosinājumi Noteikumu projekta izstrādē ņemti vērā. LZAP un Juridiskās palīdzības administrācija Noteikumu projektu saskaņoja bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Krjukova 67036831

Eva.Krjukova@tm.gov.lv